Душанбе Түркіменстан-Қытай газ құбырын тартатын қытайлықтарға квотаны көбейтті
"Душанбе Түркіменстан-Қытай газ құбырын тартатын қытайлықтарға квотаны көбейтті" | "https://abai.kz/post/56837"
TITLE: Душанбе Түркіменстан-Қытай газ құбырын тартатын қытайлықтарға квотаны көбейтті
URL: https://abai.kz/post/56837
META: "Душанбе Түркіменстан-Қытай газ құбырын тартатын қытайлықтарға квотаны көбейтті" | "https://abai.kz/post/56837"
DATE: 02.08.2017
AUTHOR(s): Abai.kz
TOTAL WORDS: 117
TEXT: Тәжікстан үкіметі Қытай азаматтарына қосымша 1690 квота бөлді, басқа да шетел азаматтарының квотасы 16-ға көбейді. Жыл сайын республика Қытайға 4 мыңнан астам квота беріп отыр. Қытай азаматтары Тәжікстанда су асты туннельдерін салу, жол төсеу, құрылыс жұмысының сапасын бағалау және жоспарлаумен айналысады. Ел президенті Эмомали Рахмон және оның қытайлық әріптесі Си Цзиньпин 2014 жылы Түркіменстаннан Қытайға газ құбырын тарту жұмыстарын бастап берді. Құрылыс жылға созылатыны айтылған, бірақ жоба әлі жүзеге асырылған жоқ. Тәжікстан энергетика және су ресурстары министрі Усмонали Усмонзоданың айтуынша, газ құбырының құрылысы биыл басталады. Газ құбырының 400 шақырымдайы Тәжікстан аумағы арқылы өтеді. Ол 2020 жылға дейін бітуі тиіс. Газ тасымалынан Тәжікстан 32 жылда 248 млн доллар пайда табады. Одан соң инфрақұрылымның жарымы республика мүлкіне өтеді. Abai.kz
